Author: koki
Last saved by: lukac
Company: Abyss Studios, Ltd.

Vyhodnotenie medzirezortného pripomienkového konania

Správa o implementácii a čerpaní štrukturálnych fondov a Kohézneho fondu v rámci operačných programov Národného strategického referenčného rámca za obdobie 1. 1. 2009 – 30. 6. 2009 

Spôsob pripomienkového konania |
Počet vznesených pripomienok, z toho zásadných | 36  / 2
Počet vyhodnotených pripomienok | 36
Počet akceptovaných pripomienok, z toho zásadných | 18  / 1
Počet čiastočne akceptovaných pripomienok, z toho zásadných | 8  / 1
Počet neakceptovaných pripomienok, z toho zásadných | 10  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo pôdohospodárstva Slovenskej republiky | | | x |
2 . | Ministerstvo výstavby a regionálneho rozvoja Slovenskej republiky | | | | x
3 . | Ministerstvo kultúry Slovenskej republiky | 1 (1o,0z) | | |
4 . | Ministerstvo práce, sociálnych vecí a rodiny Slovenskej republiky | | | x |
5 . | Ústredie práce, sociálnych vecí a rodiny | | | | x
6 . | Centrum pre medzinárodnoprávnu ochranu detí a mládeže | | | | x
7 . | Podpredseda vlády SR pre vedomostnú spoločnosť, európske záležitosti, ľudské práva a menšiny | | | | x
8 . | Európske spotrebiteľské centrum | | | | x
9 . | Ministerstvo hospodárstva Slovenskej republiky | | | x |
10 . | Ministerstvo zdravotníctva Slovenskej republiky | | | x |
11 . | Odbor vládnej agendy Úradu vlády | | 1 (1o,0z) | x |
12 . | Ministerstvo vnútra Slovenskej republiky | | | x |
13 . | Ministerstvo financií Slovenskej republiky | 10 (10o,0z) | | |
14 . | Ministerstvo školstva Slovenskej republiky | 4 (4o,0z) | | |
15 . | Ministerstvo zahraničných vecí Slovenskej republiky | | | x |
16 . | Ministerstvo obrany Slovenskej republiky | | | x |
17 . | Ministerstvo životného prostredia Slovenskej republiky | | | x |
18 . | Štátny dopravný úrad | | | | x
19 . | Ministerstvo dopravy, pôšt a telekomunikácií Slovenskej republiky | | | x |
20 . | Ministerstvo spravodlivosti Slovenskej republiky | | | | x
21 . | Úrad pre normalizáciu, metrológiu a skúšobníctvo Slovenskej republiky | | | x |
22 . | Úrad pre reguláciu sieťových odvetví | | | x |
23 . | Štatistický úrad Slovenskej republiky | | | x |
24 . | Protimonopolný úrad Slovenskej republiky | | | x |
25 . | Národná banka Slovenska | | | x |
26 . | Národný bezpečnostný úrad | | | x |
27 . | Združenie samosprávnych krajov v SR | | | x |
28 . | Bratislavský samosprávny kraj | 2 (2o,0z) | | |
29 . | Najvyšší kontrolný úrad Slovenskej republiky | 3 (3o,0z) | | |
30 . | Úrad geodézie, kartografie a katastra Slovenskej republiky | | | x |
31 . | Únia miest Slovenska | | 1 (0o,1z) | |
32 . | Úrad vlády Slovenskej republiky | 5 (4o,1z) | | |
33 . | Úrad jadrového dozoru Slovenskej republiky | | | x |
34 . | Žilinský samosprávny kraj | 5 (5o,0z) | | |
35 . | Generálna prokuratúra Slovenskej republiky | 1 (1o,0z) | | |
36 . | Trenčiansky samosprávny kraj | 1 (1o,0z) | | |
37 . | Správa štátnych hmotných rezerv Slovenskej republiky | | | x |
| SPOLU | 32 (31o,1z) | 2 (1o,1z) | 20 | 7

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MK SR

vlastnému materiálu 
V poslednom odseku na strane 25 materiálu je potrebné uviesť aktuálny dátum konania koordinačného stretnutia v Pultusku. Dátum 24. _ 25. 11. 2009 ešte len bude.

O

A

Text bol upravený v zmysle pripomienky na 24. - 25. 11. 2008.

OVA

m. v. MVRR-2009-15486/47260-1 
Stanovisko odboru vládnej agendy ÚV SR k „Správe o implementácii a čerpaní štrukturálnych fondov a Kohézneho fondu v rámci operačných programov Národného strategického referenčného rámca za obdobie 01. 01. 2009 - 30. 06. 2009“ (č. m. MVRR-2009-15486/17260-1) – 1. časť 

Z hľadiska technických a jazykových úprav uplatňujeme k materiálu tieto pripomienky: 

I. Obal: 
8. r.: „01. 01.“ nahradiť „1. 1.“ – aj vo všetkých ďalších prípadoch 
9. r.: „30. 06. 2009“ nahradiť „30. 6. 2009“ – podobne písať aj všetky ďalšie dátumy 

II. Príloha 8: 
str. 1, Bratislavský kraj, ods. 2, 2. r.: „prostredníctvom ktorej“ nahradiť „ktorej 
prostredníctvom“ 
Konkurencieschopnosť, ods. 3, 3. r.: medzi slovami „pomoci, zverejnená“ vynechať 
Čiarku 
str. 2, Zamestnanosť, ods. 2, 1. r.: „Schém“ nahradiť „schém“ 
1. zar., 1. r.: „Prioritnej“ nahradiť „prioritnej“ – aj vo 
všetkých ďalších prípadoch a gramatických 
pádoch 
„Opatrenia“ nahradiť „opatrenia“ – aj vo 
všetkých ďalších prípadoch a gramatických 
pádoch 

III. Materiál: 
str. 4, 1.1.2, ods. 1, 2. r.: „Systém“ nahradiť „systém“ – aj vo všetkých ďalších prípadoch 
a gramatických pádoch, keď sa neuvádza celý názov 

ods. 2, 2. r.: „predmetom ktorej“ nahradiť „ktorej predmetom“ – aj vo 
všetkých ďalších prípadoch 
7. r.: „za účelom“ nahradiť „s cieľom“ 
ods. 5, 7. r.: medzi slovami „čerpania, obsahujú“ vynechať čiarku 
str. 5, ods. 3, 4. r.: „dopadov“ nahradiť „dosahov“ – aj vo všetkých ďalších prípadoch a 
gramatických pádoch, keď nejde o fyzický dopad 
2. zar., 1. r.: medzi slová „sa potiaľ“ vložiť čiarku 
2. r.: medzi slová „riadenia mení“ vložiť čiarku 
4. zar., 1. r.: medzi slová „sa potiaľ“ vložiť čiarku 
3. r.: medzi slová „bývania mení“ vložiť čiarku 
str. 6, 1.1.3, ods. 5, 2. r.: „Regionálny“ nahradiť „regionálny“ 
str. 7, ods. 1, 2./3. r.: „v súčasnej dobe“ nahradiť „v súčasnosti“ 
1.1.4, ods. 1, 2. r.: „v rámci ktorého“ nahradiť „v ktorého rámci“ 
str. 8, 1.2.1, ods. 1, 1. r.: „úlohy ktorého“ nahradiť „ktorého úlohy“ 
a), 4. zar., 1. r.: „zadefinovania“ nahradiť „definovania“ 
b), ods. 1, 4. r.: „Analýza“ nahradiť „analýza“ – aj vo všetkých ďalších 
prípadoch a gramatických pádoch, keď sa neuvádza celý 
názov 
str. 10, 1.3.1, ods. 1, 2. r.: „v rámci ktorých“ nahradiť „v ktorých rámci“ 
str. 12, ods. 2, 2. r.: „EUR“ nahradiť „Eur“ – aj vo všetkých ďalších prípadoch v takomto 
kontexte.

O

A

Materiál bol upravený v zmysle pripomienky.

MF SR

Obal 
bod 5, odporúčame uviesť „Prílohy“ namiesto „Príloha“, nakoľko dokument obsahuje viac príloh

O

N

Vzhľadom na to, že portál právnych predpisov automaticky vypĺňa v dokumente "Obal" poradie jednotlivých častí materiálu aj ich názov, bola pred odoslaním na MPK do príloh kompletného materiálu ručne doplnená príloha s názvom "Obal_OK", ktorá obsahuje aj správne znenie časti "Prílohy". V tejto upravenej podobe bude obal materiálu predložený aj na rokovanie vlády SR.

MF SR

Návrh Uznesenia 
žiadame uviesť presný názov materiálu v úvodzovkách a začať s veľkým písmenom „Správa.....“,

O

A

Návrh uznesenia bol upravený v zmysle pripomienky.

MF SR

Návrh Uznesenia 
žiadame doplniť do poľa „Predkladateľ“ aj ministra financií Slovenskej republiky, nakoľko v zmysle bodu B.1 uznesenia vlády SR č. 573/2008 bola udelená povinnosť ministrovi financií spolupracovať pri zhotovení dokumentu,

O

N

Vzhľadom na to, že portál právnych predpisov automaticky nevypĺňa v rámci poľa "Predkladateľ" v dokumente "Návrh uznesenia" ďalších predkladateľov, bola pred odoslaním na MPK do príloh kompletného materiálu ručne doplnená príloha s názvom "Návrh_uznesenia_vlády_SR_OK", ktorá v rámci poľa "Predkladateľ" obsahuje aj ministra financií Slovenskej republiky. V tejto upravenej podobe bude návrh uznesenia predložený aj na rokovanie vlády SR.

MF SR

Správa 
odporúčame v celom texte odstrániť gramatické chyby a doplniť čiarky,

O

A

Gramatické chyby boli upravené v zmysle pripomienok odboru vládnej agnedy ÚV SR.

MF SR

Správa 
nie je jasné, prečo je v texte uvádzaný prepočet na SKK, keďže všetky predkladané SŽP, schvaľované ŽoP a výzvy sú už iba v mene EUR. Ak je prepočet uvádzaný kvôli duálnemu zobrazovaniu, je potrebné uviesť aj konverzný kurz, napr. formou poznámky pod čiarou v časti 2.5. Certifikácia výdavkov a systémov riadenia a kontroly,

O

ČA

Uvedená informácia o konverznom kurze je uvedená v poznámke pod čiarou na str. 12. Pre lepšiu prehľadnosť bol text uvedenej poznámky pod čiarou preformulovaný nasledovne: "v celom dokumente bol pri prepočte finančných údajov z EUR na Sk použitý konverzný kurz 1 EUR = 30,1260 Sk".

MF SR

Správa 
str. 9, str. 18 a str. 23, odporúčame doplniť ako zdroj údajov pod tabuľkou text „MF SR“ textom „sekcia európskych a medzinárodných záležitostí“ alebo text „MF SR“ nahradiť textom „Certifikačný orgán“, resp. „CO“, pretože na Ministerstve financií SR je aj certifikačný orgán aj orgán auditu, pričom z existujúceho znenia nie je vždy jednoznačné, kto údaje poskytol,

O

A

Text bol upravený v zmysle pripomienky.

MF SR

Správa 
str. 16 a str. 23, navrhujeme nahradiť ako zdroj údajov pod tabuľkou text „RO“ textom „RO jednotlivých OP“ z dôvodu lepšej zrozumiteľnosti textu,

O

A

Text bol upravený v zmysle pripomienky.

MF SR

Správa 
str. 18, tabuľka č. 12 Prehľad prijatých zálohových platieb k 30. 06. 2009, OP Životné prostredie, KF má byť správne uvedená suma 164 770 521,82 EUR a nie 164 770 521,83 EUR,

O

A

Tabuľka bola upravená v zmysle pripomienky.

MF SR

Správa 
str. 26, kapitola 5.1.1 ITMS - centrálny koordinačný orgán, druhý odsek, šiesty riadok, navrhujeme vetu v zátvorkách preformulovať z "(verzia 2.2 bola základom pre verziu 2.3 a bola v porovnaní s ňou doplnená o eurokonverziu)" na "(verzia 2.2 bola základom pre verziu 2.3, ktorá bola v porovnaní s ňou doplnená o eurokonverziu)", prípadne vetu v zátvorkách celkovo odstrániť,

O

A

Text bol upravený v zmysle pripomienky.

MF SR

Zoznam skratiek 
odporúčame zadefinovať skratku „IM“

O

N

V texte materiálu nie je skratka IM použitá, vzhľadom na to, nie je potrebné v zozname skratiek uviesť jej definíciu.

MŠ SR

vlastnému materiálu, na str. 6, časť 1.1.2, Opatrenia prijaté na prekonanie dopadov globálnej hospodárskej krízy, v prvom odseku  
Navrhujem informáciu týkajúcu sa vydania súboru výkladov a výnimiek k Systému riadenia ŠF a KF na programové obdobie 2007 – 2013 (verzii 3.0) z tejto časti vypustiť, nakoľko je pre danú oblasť irelevantná (odporúčam uviesť v časti „Metodické riadenie zo strany CKO“).

O

N

Vypracovanie a vydanie súboru výnimiek a výkladov k Systému riadenia priamo súvisí s materiálom „Informácia o opatreniach CKO na zvýšenie efektívnosti čerpania finančných prostriedkov zo ŠF a KF v programovom období 2007 – 2013“, keďže dôležitými východiskami pre tvorbu tohto materiálu boli aj podnety a návrhy identifikované na základe bilaterálnych rokovaní CKO so všetkými riadiacimi orgánmi a certifikačným orgánom. Cieľom týchto bilaterálnych rokovaní, ktoré inicioval CKO v nadväznosti na vypracovanie aktualizácie Systému riadenia, bolo okrem vysvetlenia otázok riadiacich orgánov vyplývajúcich zo zmien v Systéme riadenia a prijatia Zákona č. 528/2009 Z. z. o pomoci a podpore poskytovanej z fondov ES, identifikovať problematické oblasti implementácie operačných programov, v rámci ktorých by bolo vhodné prijatie zmien s cieľom urýchlenia čerpania finančných prostriedkov zo ŠF a KF. Na základe analýzy záverov z bilaterálnych rokovaní CKO vypracoval súbor výnimiek a výkladov k Systému riadenia s dátumom vydania 27. 5. 2009.

MŠ SR

vlastnému materiálu, str. 10, časť 1.3.1, Prehľad implementácie horizontálnych priorít NSRR, v tabuľke č. 3 a 4 
Opraviť údaje o počte projektov v realizácii za HP IS, HP MRK, HP TUR a HP RP v rámci OP Vzdelávanie, uvedené počty projektov v realizácii sú k 30.6.2009 neaktuálne. V ITMS bol príspevok k horizontálnej priorite v procese registrácie žiadosti o NFP do doby predkladania žiadostí cez verejný portál nepovinným údajom, ako povinný údaj je až pri žiadostiach o NFP predkladaných cez verejný portál. Z uvedeného dôvodu nie sú zahrnuté v tabuľke všetky projekty s príspevkom k horizontálnej priorite, ich skutočný počet k 30.6.2009 je vyšší. Navrhujeme opraviť nasledovne: za HP IS- 120 projektov, HP MRK- 64 projektov, HP RP- 98 projektov a HP TUR-108 projektov.

O

N

Údaje o počte nakontrahovaných projektov v rámci jednotlivých HP, uvedených v časti 1.3.1 Prehľad implementácie horizontálnych priorít NSRR, v tabuľkách č. 3 a 4., vychádzajú zo skutočného stavu v ITMS, ktorý je jediným relevantným zdrojom pre vypracovanie týchto tabuliek. Zároveň však odporúčame v tejto veci kontaktovať relevantný útvar CKO, s cieľom zabezpečenia úpravy potrebných údajov aj pre projekty, ktoré sú už v realizácii a nie je na nich v systéme ITMS identifikovaná relevancia k HP.

MŠ SR

vlastnému materiálu, na str. 15, časť 1.3.5, Stav implementácie komplexného prístupu, v treťom odseku  
Vypustiť informáciu o zasadnutí medzirezortnej hodnotiacej a výberovej komisie pre LSKxP v priebehu mesiaca júl 2009, nakoľko toto zasadnutie sa neuskutočnilo (materiál sa predkladá na MPK v septembri 2009, ide o zmätočnú informáciu).

O

ČA

Vzhľadom na pripomienku bolo znenie textu po konzultácii s Úradom splnomocnenca vlády SR pre rómske komunity zmenené nasledovne: "Zasadnutie komisie sa uskutoční v priebehu tretieho štvrťroka 2009".

MŠ SR

vlastnému materiálu, na str. 25 v časti 4. Stav v oblasti hodnotenia, v poslednom odseku 
Odporúčam opraviť dátum konania koordinačného stretnutia zástupcov štátov V4, keďže je tam uvedený dátum 24. – 25.11.2009.

O

A

Text bol upravený v zmysle pripomienky na 24. - 25. 11. 2008.

BSK

1. K bodu 1.1.2 Koordinácia zo strany centrálneho koordinačného orgánu, časť „Opatrenia prijaté na prekonanie dopadov globálnej hospodárskej krízy“, str. 6 
Odporúčame správu doplniť o informáciu o opatreniach na zvýšenie alokácie a rozšírenie aktivít v rámci OPBK, prípadne o príprave takýchto opatrení.

O

ČA

Materiál bol doplnený o prílohu obsahujúcu informáciu o opatreniach RO, prijatých s cieľom odstrániť problémové oblasti implementácie operačných programov, ktoré boli predložené na koordinačnú poradu členov vlády zodpovedných za čerpanie eurofondov v rámci materiálu "Výhľadový plán kontrahovania a čerpania finančných prostriedkov zo štrukturálnych fondov, Kohézneho fondu a štátneho rozpočtu za príslušný operačný program v rámci Národného strategického referenčného rámca SR na roky 2007 – 2013 (stav k 30. 6. 2009 a plán k 30. 9. 2009)". V rámci tohto materiálu boli zo strany RO OP BK definované opatrenia, ktoré sa však netýkajú zvýšenia alokácie a rozšírenia aktivít v rámci uvedeného OP. V prípade, že tieto opatrenia RO OP BK uvedie v ďalších výhľadových plánoch, budú zahrnuté aj v materiáli, ktorý bude pripravovaný za obdobie 1. 7. 2009 - 31. 12. 2009.

BSK

2. K prílohe č. 4 
Pri OP BK v stĺpci "Vykonávateľ" chýba SORO, preto tento údaj v uvedenom stĺpci navrhujeme doplniť.

O

A

V rámci relevantných výziev pre opatrenia 1.1 a 1.2 (výzvy vyhlásené dňa 3. 4. 2009) bol doplnený údaj o BSK ako SORO pre OP BK.

NKÚ SR

Materiál, kapitola 1.1.3 Audit súladu  
podľa čl. 71 Nariadenie Rady č. 1083/2006 je stanovisko Komisie k správa o kontrole súladu (bez výhrad alebo akceptovanie nápravných opatrení) predpokladom pre predloženie prvej žiadosti o priebežnú platbu. Materiál v bode 1.1.3 popisuje situáciu a skutočnosť, pre ktoré operačné programy Komisia vyžiadala dodatočné informácie. Navrhujeme, aby v Správe bolo prehľadne uvedené, pre ktoré operačné programy bola k 30.06.2009 správa o auditu súladu Komisiou prijatá, pri ktorých programoch sú problémy a stručne opísať aké.

O

ČA

Do poznámky pod čiarou bol doplnený nasledovný text "Ku dňu 30. 9. 2009 EK oficiálne akceptovala správy o hodnotení súladu za všetky operačné programy v rámci NSRR, pričom za OP KaHR, OP TP, OP V, OP VaV, OP ZaSI, OP Z, OP ŽP a ROP bola správa zaslaná na EK dňa 03.07.2009 a akceptovaná EK dňa 16. 7. 2009 , za OP BK bola správa zaslaná dňa 8. 7. 2009 a schválená EK dňa 19. 8. 2009, za OP IS bola správa zaslaná dňa 16.07.2009 a akceptovaná EK dňa 31. 7. 2009, za OP D bola správa zaslaná dňa 25. 8. 2009 a schválená EK dňa 17. 9. 2009." 

Z dôvodu, že EK schválila k 30. 9. 2009 správy z hodnotenia súladu za všetky OP v rámci NSRR, nepovažujeme v súčasnosti za relevantné uvádzať prehľad nedostatkov k 30. 6.2009.

NKÚ SR

Materiál, kapitola 2.5, posledný odsek  
slovo „odpočty“ je slangový výraz, odporúčame ho nahradiť podľa toho, čo RO/SORO predkladajú centrálnemu orgánu – Opatrenia, Správy o plnení opatrení a pod.

O

A

Text bol preformulovaný v zmysle pripomienky, termín "odpočty" bol nahradený spojením "opatrenia na odstránenie zistení".

NKÚ SR

Predkladacia správa  
v súlade s čl. 7, písm. d) Smernice na prípravu a predkladanie materiálov na rokovanie vlády SR schválenej uznesením vlády SR č. 512 z 13. 6. 2001 v znení zmien a doplnkov navrhujeme doplniť stručné zhrnutie očakávaného vplyvu na informatizáciu spoločnosti.

O

N

V zmysle uvedeného čl. 7, písm. d) Smernice na prípravu a predkladanie materiálov na rokovanie vlády SR schválenej uznesením vlády SR č. 512 z 13. 6. 2001 v znení zmien a doplnkov je potrebné v rámci predkladacej správy uviesť stručné zhrnutie očakávaného dopadu, najmä na štátny rozpočet, ak bude materiál prijatý. Predložený materiál nepredpokladá žiadne dopady na štátny rozpočet. Čo sa týka vplyvu na informatizáciu spoločnosti samotný materiál nemá vplyv na túto oblasť. Napriek tomu, že obsahuje informáciu o možnom riziku nesplnenia pravidla n+3 pre OP IS, nie je možné posúdiť vplyv na informatizáciu spoločnosti, keďže termín pre splnenie záväzku n+3 je 31. 12. 2010.

UMOSR

k Správe o implementácii a čerpaní štrukturálnych fondov a Kohézneho fondu v rámci operačných programov Národného strategického referenčného rámca za obdobie 01. 01. 2009 – 30. 06. 2009  

Marián Minarovič 
generálny sekretár 

ÚMS 1875 / 09 
Bratislava, 30.9.2009 

VEC: Stanovisko za Úniu miest Slovenska k Správe o implementácii a čerpaní štrukturálnych fondov a Kohézneho fondu v rámci operačných programov Národného strategického referenčného rámca za obdobie 01. 01. 2009 – 30. 06. 2009 

Vážený pán minister, 

Správa o implementácii a čerpaní štrukturálnych fondov popisuje iba štatistický stav bez analýzy tohto stavu, identifikácie problémov a nedostatkov vzhľadom na nízke čerpanie, problémy s ITMS a netransparentnosťou procesu implementácie – Zásadná pripomienka. 

Správa neobsahuje návrhy na zmenu a opatrenia na zlepšenie tohto stavu – Zásadná pripomienka. 

V závere správa poukazuje na materiály prerokované vo vláde (Informácia CKO na zvýšenie efektívnosti čerpania fondov ) a štvrťročný Výhľadový plán kontrahovania a čerpania fondov, ktorý predkladá CKO, ktoré riešia nedostatky a ich opatrenia – k týmto materiálom však nie je pripomienkové konanie. 

Proces implementácie je zbytočne administratívne zložitý, zdĺhavý a netransparentný – Zásadná pripomienka. 

Nízke čerpanie deklarované i v správe je však výsledkom i neúnosne zdĺhavého procesu riadenia ŠF, keď proces od vyhlásenia výzvy po podpísanie zmluvy (kontrahovanie) trvá niekedy 6-9 mesiacov a vlastné čerpanie začína po ďalších 3 mesiacoch – Zásadná pripomienka. 

S úctou, 

Vážený pán 
Ing. Igor Š t e f a n o v 
minister výstavby a regionálneho rozvoja SR 
Ministerstvo výstavby a regionálneho rozvoja Slovenskej republiky 
Prievozská 2 / B 
825 25 Bratislava 26

Z

ČA

1. Správa o implementácii a čerpaní štrukturálnych fondov popisuje iba štatistický stav bez analýzy tohto stavu, identifikácie problémov a nedostatkov vzhľadom na nízke čerpanie, problémy s ITMS a netransparentnosťou procesu implementácie – Zásadná pripomienka. 
Čiastočne akceptovaná – ako je uvedené v kapitole 7. Záver CKO s cieľom zamedziť riziku automatického zrušenia záväzku v zmysle čl. 93 nariadenia Rady (ES) 1083/2006, prostredníctvom analytických výstupov ITMS, výročných správ o vykonávaní operačného programu, výhľadového plánu kontrahovania a čerpania prostriedkov ŠF a KF, pravidelne sleduje a vyhodnocuje implementáciu jednotlivých operačných programov z hľadiska dodržania pravidla n+3/n+2. V nadväznosti na uvedené boli v uvedenej kapitole 7. stručne popísané riziká pri implementácii OP NSRR. Vzhľadom na pripomienku bol materiál doplnený o prílohu č. 2: Prehľad opatrení RO prijatých s cieľom odstrániť problémové oblasti implementácie operačných programov k 30. 6. 2009. 

2. Správa neobsahuje návrhy na zmenu a opatrenia na zlepšenie tohto stavu – Zásadná pripomienka. 
Akceptovaná – Materiál bol doplnený o prílohu č. 2: Prehľad opatrení RO prijatých s cieľom odstrániť problémové oblasti implementácie operačných programov k 30. 6. 2009. 

3. V závere správa poukazuje na materiály prerokované vo vláde (Informácia CKO na zvýšenie efektívnosti čerpania fondov ) a štvrťročný Výhľadový plán kontrahovania a čerpania fondov, ktorý predkladá CKO, ktoré riešia nedostatky a ich opatrenia – k týmto materiálom však nie je pripomienkové konanie. 
Neakceptovaná - Pripomienka sa netýka samotného predloženého materiálu, ani nenavrhuje konkrétnu úpravu materiálu. Materiál „Informácia o opatreniach CKO na zvýšenie efektívnosti čerpania finančných prostriedkov zo ŠF a KF v programovom období 2007 – 2013“ bol na rokovanie vlády SR predložený ako informatívny, a teda v zmysle čl. 10 odseku 6 Smernice na prípravu a predkladanie materiálov na rokovanie vlády Slovenskej republiky (schválenej uznesením vlády SR č. 512 z 13. 6. 2001) v znení ďalších dodatkov, nemusel byť predmetom pripomienkového konania. Výhľadové plány kontrahovania a čerpania finančných prostriedkov zo ŠF, KF a štátneho rozpočtu, sú predkladané ako analytické dokumenty na koordinačné porady členov vlády SR zodpovedných za čerpanie eurofondov, vzhľadom na uvedené nie sú predmetom pripomienkového konania. 

4. Proces implementácie je zbytočne administratívne zložitý, zdĺhavý a netransparentný – Zásadná pripomienka. Nízke čerpanie deklarované i v správe je však výsledkom i neúnosne zdĺhavého procesu riadenia ŠF, keď proces od vyhlásenia výzvy po podpísanie zmluvy (kontrahovanie) trvá niekedy 6-9 mesiacov a vlastné čerpanie začína po ďalších 3 mesiacoch – Zásadná pripomienka. 
Neakceptovaná - Pripomienka sa netýka samotného predloženého materiálu, ani nenavrhuje konkrétnu úpravu materiálu. Minimálna lehota na dĺžku zverejnenia výzvy je stanovená v Systéme riadenia ŠF a KF na programové obdobie 2007 - 2013 v prípade operačných programov spolufinancovaných z ERDF na 90 kalendárnych dní a v prípade operačných projektov spolufinancovaných z ESF na 60 kalendárnych dní. Skrátenie uvedených lehôt by malo za následok zníženie kvality predkladaných projektov a vyrazné zvýšenie chybovosti, ako aj zníženie transparentnosti celého procesu. Zároveň je stanovená lehota na výberový proces tj. zaslanie Rozhodnutia o schválení, resp. neschválení ŽoNFP do 100 dní od konečného termínu na predkladanie ŽoNFP uvedenom vo výzve, ktorú považuje CKO vzhľadom na náročnosť celého procesu za primeranú.

ÚV SR

K návrhu uznesenia vlády SR: 
V názve návrhu uznesenia vlády SR navrhujeme slová „k materiálu správa o implementácii“ nahradiť slovami „k Správe o implementácii“.

O

ČA

Názov materiálu bol preformulovaný nasledovne: k materiálu "Správa o implementácii .......".

ÚV SR

K vlastnému materiálu: 
V časti 1.1.4. Riadiaci výbor pre ochranu finančných záujmov ES v SR navrhujeme za slová „zo dňa 27. 06. 2007“ doplniť text: „k návrhu Národnej stratégie ochrany finančných záujmov Európskeho spoločenstva v Slovenskej republike“

O

A

Text bol doplnený v zmysle pripomienky.

ÚV SR

K vlastnému materiálu: 
Názov riadiaceho výboru (v texte) navrhujeme doplniť o „v SR“ a zaviesť legislatívnu skratku (ďalej len „riadiaci výbor“).

O

ČA

názov riadiaceho výboru bol doplnený o spojenie "v SR". Pri uvádzaní Riadiacieho výboru pre ochranu finančných záujmov ES v SR bolo ponechané celé znenie jeho názvu bez zavedenia legislatívnej skratky.

ÚV SR

K vlastnému materiálu: 
Na konci časti1.1.4. navrhujeme doplniť text: „Okrem Pracovnej skupiny pre spoluprácu v oblasti koordinácie kontrolnej činnosti pracuje pod riadiacim výborom ešte 6 pracovných skupín. Dňa 25. 05. 2009 schválil riadiaci výbor, resp. vedúci Úradu vlády SR prvú aktualizáciu Národnej stratégie ochrany finančných záujmov Európskeho spoločenstva v Slovenskej republike“.

O

A

Text bol doplnený v zmysle pripomienky nasledovne: Okrem Pracovnej skupiny pre spoluprácu v oblasti koordinácie kontrolnej činnosti pracuje pod Riadiacim výborom pre ochranu finančných záujmov ES ešte 6 pracovných skupín. Dňa 25. 5. 2009 schválil uvedený riadiaci výbor, resp. vedúci Úradu vlády SR prvú aktualizáciu Národnej stratégie ochrany finančných záujmov Európskeho spoločenstva v Slovenskej republike.

ÚV SR

K vlastnému materiálu: 
V časti 7 Záver str. 32, žiadame vypustiť celý 6 odsek „Za rizikovú je možné považovať aj implementáciu komplexného prístupu v rámci HP MRK, keďže ako vyplýva z kapitoly 1.3.5 tohto materiálu, k 30. 06. 2009 boli predložené iba 4 žiadosti o poskytnutie podpory LSKxP. Hlavné riziko spočíva v možnosti, že riadiace orgány nakontrahujú a vyčerpajú prostriedky tých opatrení, resp. prioritných osí, ktoré boli identifikované ako relevantné pre implementáciu komplexného prístupu, na projekty ktoré nebudú súčasťou LSKxP. Umelé zadržiavanie prostriedkov a čakanie na vypracovanie a schválenie žiadostí o podporu LSKxP a následné predloženie žiadostí o NFP by bolo pre riadiace orgány kontraproduktívne a to najmä z hľadiska potreby vyhnúť sa riziku automatického zrušenia záväzku v zmysle čl. 93 nariadenia Rady (ES) 1083/2006“ 
Odôvodnenie: 
K uvedenej oblasti bolo schválené uznesenie vlády SR 431/2009.

Z

A

Predmetný odsek bol vypustený v zmysle pripomienky.

ŽSK

Pripomienka č. 1 
na str.3, v 1. odst., v 6. riadku za slovami riadiace orgány doplniť : 
resp. sprostredkovateľské orgány 
Zdôvodnenie požiadavky : v 2. odst. je uvedené, že na poradách sa zúčastňovali aj sprostredkovateľské orgány.

O

A

Text bol upravený v zmysle pripomienky.

ŽSK

Pripomienka č. 2 
na str.5, v 2. odst. 
- v 2. riadku zhora, za zákonom č. 528/2008 Z.z. doplniť dátum : 
zo 4.11.2008 
- v 3. riadku zhora, za zákonom č. 5/2004 Z.z. doplniť dátum : 
zo 4.12.2008 
Zdôvodnenie požiadavky: pre úplnosť a presnosť (pri ostatných zákonoch je termín uvedený).

O

N

Znenie uvedeného odstavca predstavuje presnú citáciu názvu zákona č. 266/2009 Z. z. zo dňa 24. 6. 2009, ktorým sa dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva, a ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.

ŽSK

Pripomienka č. 3 
na str.7 v poslednom odstavci správa informuje o predpokladanom termíne schválenia 
a zapracovania pripomienok v júli 2009 uvedený odstavec 
- aktualizovať 
Zdôvodnenie požiadavky : nie je jasné, v akom štádiu sa nachádza dokument Zásady koordinácie kontrol a auditor sieťových partnerov.

O

N

Materiál informuje o stave implementácie a čerpania štrukturálnych fondov a Kohézneho fondu v rámci operačných programov Národného strategického referenčného rámca za obdobie 1. 1. 2009 – 30. 6. 2009, z uvedeného dôvodu neobsahuje informácie o udalostiach, ktoré sa stali v období medzi 30. 6. 2009 a 16. 9. 2009, kedy bol pripomienkovaný materiál predložený na MPK (s výnimkou zákona č. 266/2009 Z. z, kde považujeme za nevyhnutné uviesť aj dátum jeho účinnosti). Požadované informácie budú zahrnuté v materiáli, ktorý bude vypracovaný za obdobie 1. 7. 2009 - 31. 12. 2009.

ŽSK

Pripomienka č. 4 
str. 11 pod tabuľkou v 1. odst. , na začiatku 2. riadku doplniť : 
MPSVR SR, Odbor rodovej rovnosti a rovnosti príležitostí ako 
Zdôvodnenie požiadavky : 
koordinátorom HP RP je MPSVR SR.

O

A

Text bol preformulovaný v zmysle pripomienky, podobne bol text doplnený aj v rámci ďalších horizontálnych priorít.

ŽSK

Pripomieka č. 5 
str. 12, v 1. odst. a 4 za slovom zamestnancov dať čiarku a vložiť : 
zástupcov samosprávnych krajov 
Zdôvodnenie požiadavky : uvedených školení sa zúčastnili aj zástupcovia samosprávnych krajov ako regionálni koordinátori HP.

O

N

Spojenie "zamestnancov zapojených do implementácie ŠF a KF" zahŕňa aj zástupcov samosprávnych krajov, ktorí pôsobia ako koordinátori HP na VÚC.

GP SR

K názvu 
Slová „01.01.2009 – 30.06.2009“ odporúčame nahradiť slovami „január až jún 2009“.

O

ČA

Uvedenie sledovaného obdobia formou "01. 01. 2009 - 30. 06. 2009" bolo v zmysle pripomienky odboru vládnej agendy ÚV SR nahradené formou "1. 1. 2009 - 30. 6. 2009"

TNSK | Bez pripomienok | O | A | Bez pripomienok.

Magistrát hlavného mesta SR Bratislavy

prvy odstavec na strane 25 - Schvalovaci proces _bude _ukonceny v 
mesiaci_ jul 2009 - mesiac jul je uz za nami

O

N

Materiál informuje o stave implementácie a čerpania štrukturálnych fondov a Kohézneho fondu v rámci operačných programov Národného strategického referenčného rámca za obdobie 1. 1. 2009 – 30. 6. 2009, z uvedeného dôvodu neobsahuje informácie o udalostiach, ktoré sa stali v období medzi 30. 6. 2009 a 16. 9. 2009, kedy bol pripomienkovaný materiál predložený na MPK (s výnimkou zákona č. 266/2009 Z. z, kde považujeme za nevyhnutné uviesť aj dátum jeho účinnosti). Požadované informácie budú zahrnuté v materiáli, ktorý bude vypracovaný za obdobie 1. 7. 2009 - 31. 12. 2009.

Magistrát hlavného mesta SR Bratislavy

posledny odstavec na strane 25 hovori o "..záveroch koordinacneho 
stretnutia zastupcov statov V4 posobiacich v oblasti hodnotenia konaneho v dnoch 24. - 25. _11. 2009_ v Pultusku ..."

O

A

Text bol upravený v zmysle pripomienky na 24. - 25. 11. 2008.